### 9.     Beslutning om anlægsbevilling til ny vej mellem [adresse] og [adresse]

**Åbent**

Sagsnr.: 326-2021-33833       J.nr.: 05.00.00           Dokumentnr.:
326-2021-185838

**Sagstype**

Beslutning.

**Resume og sagens baggrund**

I forbindelse med udviklingen af erhvervsområdet ved
[adresse] er det blevet aktuelt at etablere en ny vej mellem [adresse] og
[adresse]. Det samlede anlægsbudget for projektet forventes at ville ligge på i
alt cirka 14 mio. kr. Tilslutningen fra [adresse] til [adresse] forventes at ske i
et kanaliseret T-kryds eller i en rundkørsel. Der er ikke afsat et rådighedsbeløb til projektet, og hele
eller en del af projektet vil derfor skulle finansieres af kassen. Der søges nu om en anlægningsbevilling på 2,5 mio.
kr. finansieret af kassen til forundersøgelser, rådgivning, projektering og de indledende
anlægsarbejder.

**Indstillinger**

Direktøren indstiller, at der gives en anlægsbevilling på
2,5 mio. kr. finansieret af kassen til forundersøgelser, rådgivning,
projektering og indledende anlægsarbejder i forbindelse med etablering af en
vej mellem [adresse] og [adresse].

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I forbindelse med udvikling af erhvervsområdet ved [adresse] lægges
der op til, at der etableres en ny vej mellem [adresse] og [adresse]. Der er
beregnet et samlet anlægsbudget for projektet, og det forventes, at det samlede
projekt vil koste i alt cirka 14 mio. kr.
afhængigt af den krydsløsning, der vælges ved tilslutningen til [adresse]. Der
er ikke afsat et rådighedsbeløb til projektet, og hele eller en del af
projektet vil derfor skulle finansieres af kassen.

Vejen anlægges med en bredde på 7
meter, og der etableres en cykelsti på hver side af vejen. Fodgængere
vil kunne benytte cykelstien, idet de cyklende vil skulle respekteres. Ved
tilslutningen fra [adresse] til [adresse] etableres enten et kanaliseret T-kryds
eller en rundkørsel. I tilknytning til afledningen af vand fra vejen forventes
det, at der skal etableres et forsinkelsesbassin i området.

Kalundborg Kommune ejer hele det areal, hvorpå den nye vej
etableres. I forbindelse med tilslutningen mellem [adresse] og [adresse] kan det
blive nødvendigt at erhverve et mindre areal.

Der er indgået rådgivningsaftale i forhold til projektering
af vejen. Den fysiske udførelse af vejen forventes påbegyndt i slutningen af
2021 og afsluttet i juni 2022.

I forbindelse hermed søges der om en anlægsbevilling på 2,5
mio. kr. til forundersøgelser, rådgivning, projektering og indledende
anlægsarbejde med videre. Det endelige samlede anlægsbudget vil kunne
fastlægges efter gennemførelsen af udbud, og den resterende anlægsbevilling vil
skulle frigives i begyndelsen af 2022. Midlerne foreslås
finansieret af kassen.

Det skal bemærkes, at der i
forbindelse med budgetaftalen for 2019-2022 blev afsat 6,6 mio. kr. til
etablering af en vej til nyt erhvervsområde i [adresse]. Rådighedsbeløbet blev
dog i forbindelse med budgetopfølgningen ultimo september 2020 lagt i kassen.

Det nu ændrede anlægsoverslag er
baseret på blandt andet en ændret placering, reviderede trafiktal og ændrede
vurderinger omkring tilslutningen ved [adresse].

**Økonomiske konsekvenser**

Anlægsbevillingen på 2,5 mio. kr. til forundersøgelser,
rådgivning, projektering og indledende anlægsarbejder foreslås finansieret af
kassen i 2021. Den resterende bevilling til projektet fastlægges efter
afholdelsen af udbud og foreslås frigivet i begyndelsen af 2022.

[adresse] bemærkninger er indarbejdet i sagen.

**Teknik- og Miljøudvalgets møde
den 9. september 2021:**

Anbefales.

**Økonomiudvalgets møde den 15.
september 2021:**

Anbefales.

Jarl Nielsen (Ø) tager forbehold.

**Bilag**

|  |  |
| --- | --- |
| Bilag 1 - Principskitse fra lokalplan | 326-2021-204622 |
| Bilag 2 - Principskitse vejforløb | 326-2021-204623 |